Publication: Magyar Közlöny
Issue: MK-2003-38 (Year: 2003, Number: 38)
Era: 1990-2004
Section: 
Paragraph Index: 75

(7) Ha az átvevõ munkáltató a közalkalmazottak, illetve a köztisztviselõk jogállásáról szóló törvények rendelkezései alapján az érintett munkavállalóval nem létesíthet közalkalmazotti, illetve közszolgálati jogviszonyt, a munkaviszony megszûnése tekintetében a (6) bekezdés rendelkezéseit kell alkalmazni. Ebben az esetben — a (3) bekezdés rendelkezésétõl eltérõen — e körülményrõl kell az átadó és az átvevõ munkáltatónak tájékoztatnia a munkavállalót. 86/C. § (1) Ha a munkavállaló az átvevõ munkáltatónál történõ további foglalkoztatásához hozzájárul, az átvevõ munkáltató köteles a munkavállaló számára a közalkalmazotti, illetve a közszolgálati jogviszony létesítése érdekében kinevezést adni. A kinevezés során az átvevõ munkáltatót köti a 86/B. § (3)—(4) bekezdése alapján adott tájékoztatás, az abban foglaltaktól csak a munkavállaló kifejezett hozzájárulásával lehet eltérni. Az átadó munkáltató az átadás napjával köteles írásban értesíteni a munkavállalót a munkaviszony 86/B. § (1) bekezdés szerinti megszûnésérõl.

Source: https://magyarkozlony.hu/hivatalos-lapok/b3740be987da618109a1f6f1c0be4e7b6a31777e/dokumentumok/ccf85fc7fc46a427ddfec7df352b1cabba479b84/letoltes